# Caius Cilnius Maecenas

### A Wikipédiából, a szabad lexikonból.

Caius Cilnius Maecenas (Kr. e. 70 - Kr. e. 8), etruszk származású római politikus, irodalmár.

Philippinél a triumvirek oldalán harcolt, Octavianus (a későbbi Augustus császár) legfontosabb segítőtársa volt, a princeps távollétében teljhatalmú helyettese Rómában. Élete végén visszavonultan élt híres esquilinusi villájában. Írói tevékenységét mindössze csekély számú töredék őrzi, dialógusaiban a menipposzi szatírák stílusát követte. „Symposium” (Lakoma) című művében Vergilius, Horatius és Messala Corvinus szerepelnek. Verseiben Catullus mintáját követte.

Maecenas neve irodalompártoló tevékenysége következtében vált fogalommá az utókor számára (magyarul mint „mecénás”.) Egyik legfőbb feladatának a költők elismeréssel való bátorítását és anyagi támogatását tekintette. Így gyűjtötte maga mellé a római költészet legnagyobb alakjait: Vergiliust, Horatiust, Propertiust, valamint néhány kevésbé ismert költőt is, mint Varus, Varius, stb. A művészeket -nem is sikertelenül- igyekezett megnyerni Augustus politikájának támogatására. Legközelebb Horatius állt hozzá, barátságukról a horatiusi költemények vallanak. Igen sokat tudhatunk meg róla az Appendix Vergiliánában hagyományozott Maecenas-elégiákból.

## [szerkesztés] Források

- Pecz Vilmos (szerk.): Ókori lexikon (ISBN 9639374113)

A lap eredeti címe "http://hu.wikipedia.org../../../c/a/i/Caius_Cilnius_Maecenas_cf91.html"

Kategóriák: Római politikusok | Ókori római költők, írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Español
- Français
- Galego
- עברית
- Íslenska
- Italiano
- Latina
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska
- Українська